NÁRODNÁ RADA SLOVENSKEJ REPUBLIKY

V. volebné obdobie

Návrh

**Zákon**

**z ......... 2011,**

**ktorým sa mení a dopĺňa Zákon č. 99/1963 Zb. Občiansky súdny poriadok**

**v znení neskorších predpisov a Zákon č. 36/2005 Z.z. o rodine a o zmene a doplnení niektorých zákonov**

Národná rada Slovenskej republiky sa uzniesla na tomto zákone:

**Čl. I**

Zákon č. 99/1963 Zb. Občiansky súdny poriadok v znení neskorších predpisov a o zmene a doplnení niektorých zákonov sa mení a dopĺňa takto:

V §76 ods. 1 znie:

„(1) Predbežným opatrením môže súd nariadiť účastníkovi najmä:

aby platil výživné v nevyhnutnej miere;

striedavú osobnú starostlivosť oboch rodičov o dieťa

 aby odovzdal dieťa do starostlivosti druhého z rodičov alebo do starostlivosti toho, koho označí súd;

aby poskytol aspoň časť pracovnej odmeny, ak ide o trvanie pracovného pomeru a navrhovateľ zo závažných dôvodov nepracuje;

aby zložil peňažnú sumu alebo vec do úschovy na súde;

aby nenakladal s určitými vecami alebo právami;

aby niečo vykonal, niečoho sa zdržal alebo niečo znášal,

aby nevstupoval dočasne do domu alebo bytu, v ktorom býva osoba vo vzťahu ku ktorej je dôvodne podozrivý z násilia,

aby sa zdržal konania, ktorým porušuje alebo ohrozuje právo duševného vlastníctva.“

V § 76 ods. 5 znie:

„ (5) Ak nie je možné doručiť uznesenie o nariadení predbežného opatrenia podľa odseku 1 písm. b) účastníkom ani pri jeho výkone, postupuje sa pri doručovaní uznesenia podľa § 75a ods. 3. To neplatí, ak bolo predbežným opatrením nariadené účastníkovi, aby odovzdal dieťa do starostlivosti druhého z rodičov alebo ak bolo dieťa zverené do striedavej starostlivosti oboch rodičov.“

V § 272 ods. 3 sa slovo „spravidla“ vypúšťa.

V § 273 ods. 2 znie:

"(2) Ak výzva sudcu podľa § 272 ods. 2 zostane bezvýsledná, súd vykoná v súčinnosti s príslušným orgánom obce, so štátnymi orgánmi a orgánom starostlivosti o deti odňatie dieťaťa tomu, u koho podľa rozhodnutia alebo dohody nemá byť, a zabezpečí jeho odovzdanie tomu, komu bolo podľa rozhodnutia alebo dohody zverené, alebo tomu, komu rozhodnutie alebo dohoda priznávajú právo na styk s dieťaťom po obmedzený čas.“

**Čl. II**

Zákon č. 36/2005 Z.z o rodine a doplnení niektorých zákonov sa mení a dopĺňa takto:

V § 24 ods. 2 znie:

„ (2) Ak sú obidvaja rodičia spôsobilí dieťa vychovávať, ak majú o osobnú starostlivosť o dieťa obidvaja rodičia záujem a majú na to vytvorené vhodné podmienky, tak súd zverí dieťa do striedavej osobnej starostlivosti oboch rodičov.".

**Čl. III**

**Účinnosť**

Tento zákon nadobúda účinnosť 1. septembra 2011